Man met mes aangeval; polisie waarsku publiekArgieffoto: SAPD/Facebook Sers. Majola Nkohli, woordvoerder van die polisie, het gesê die 62-jarige man het omstreeks 01:30 wakker geword van geluide buite sy huis. Hy het die deur oopgemaak om ondersoek in te stel en is deur twee mans met messe oorval. “Die mans het hom met die messe gesteek en teruggedwing in die huis in. Die rowers het kontant en selfone gesteel voordat hulle te voet gevlug het,” het Nkohli gesê. Niemand is nog in verband met die voorval in hegtenis geneem nie. Brig. John Lebok, SAPD-bevelvoerder in Humansdorp, het na aanleiding van die voorval die publiek gewaarsku om nie na buite te gaan wanneer hulle verdagte geluide hoor nie. “Inwoners, veral bejaardes, word aangeraai om die polisie te skakel indien hulle vreemde geluide buite hul huise hoor, eerder as om hul deure oop te maak,” het Lebok gesê. Enigiemand met meer inligting oor die saak word versoek om dit by Crime Stop by 08600 10111 aan te meld.